Oʻzbekiston Qahramoni

"Oʻzbekiston Qahramoni" — Oʻzbekistonning oliy darajadagi unvoni. 1994-yil 5-mayda taʼsis etilgan. Oʻzbekiston Respublikasining fuqarolariga davlat va xalq oldidagi qahramonona jasorat koʻrsatish bilan bogʻliq xizmatlari uchun beriladi. Unvon ayrim hollarda Oʻzbekiston Respublikasi fuqarosi boʻlmagan shaxslarga ham berilishi mumkin. „Oʻzbekiston Qahramoni“ Oʻzbekiston Respublikasining Prezidenti tomonidan beriladi. Unvonni berish Oʻzbekiston Respublikasi Vazirlar Mahkamasi, Oʻzbekiston Respublikasi Konstitutsiyaviy sudining Raisi, Oʻzbekiston Respublikasi Oliy sudining Raisi, Oʻzbekiston Respublikasi Oliy xoʻjalik sudining Raisi, Oʻzbekiston Respublikasi Bosh prokurori, Qoraqalpogʻiston Respublikasi Joʻqorgʻi Kengesining Raisi, viloyatlar va Toshkent shahri hokimliklari, vazirliklar, davlat qoʻmitalari va idoralar rahbarlarining hamda jamoat birlashmalari respublika organlarining taqdimnomasiga binoan amalga oshiriladi. „Oʻzbekiston Qahramoni“ unvoni bilan taqdirlangan shaxsga oliy nishon — „Oltin Yulduz“ medali va unvon berilganligi toʻgʻrisidagi hujjat topshiriladi. „Oʻzbekiston Qahramoni“ unvoni bilan taqdirlangan shaxslar oylik ish haqiga yoki pensiyaga qoʻshimcha ravishda eng kam oylik ish haqi miqdorida oy sayin toʻlanadigan ustama mukofot oladilar, qonun hujjatlarida belgilab qoʻyilgan imtiyozlardan foydalanadilar. „Oltin Yulduz“ medali 750 darajali (probali) oltin qotishmasidan tayyorlanadi va old tomonida har bir qirrasining ikki yonbagʻridan oltin nurlar taralgan sakkiz qirrali yulduz shaklida boʻladi, ogʻirligi 12,5 f. „Oltin Yulduz“ medali koʻkrakning chap tomoniga orden va medallardan yuqoriroqqa taqiladi. „Oʻzbekiston Qahramoni“ faqat bir marta beriladi. „Oʻzbekiston Qahramoni“ unvoni vafotidan keyin berilgan taqdirda „Oltin Yulduz“ medali va unvon berilganligi toʻgʻrisidagi hujjat mukofotlanganning oilasiga topshiriladi.

Mukofotlanganlar

1994-yil 
 Islom Karimov — Oʻzbekiston Respublikasi birinchi prezidenti.

1995-yil
 Erkin Alimuhamedov — V. P. Chkalov nomli Toshkent aviatsiya ishlab chiqarish birlashmasining chilangar-yigʻuvchisi
 Komiljon Mamajonov — Fargʻona viloyati, Toshloq tumanidagi X. Moroziqov nomli jamoa xoʻjaligi brigadasi boshligʻi
 Anatoliy Panin — Navoiy togʻ-metallurgiya kombinati „Vostok“ koni shimoliy ruda boshqarmasi ekskavator mashinistlari brigadasi boshligʻi
 Boʻron Roʻziyev — „Oʻzneftgazqazibchiqarish“ davlat aksionerlik birlashmasi „Muborakgaz“ gaz koni boshqarmasining neft va gaz qazib chiqarish operatori
 Muyassar Temirova — Buxoro shahridagi „Zardoʻz“ aksionerlik jamiyati yuksak badiiy buyumlar tayyorlash uchastkasining katta ustasi

1996-yil
Sodiqjon Abdurasulov — Shahrixon tumanidagi „Oltin vodiy“ jamoa xoʻjaligi donchilik brigadasi boshligʻi
Mirumar Asadov — Samarqand maxsus ilmiy taʼmirlash ishlab chiqarish ustaxonasi taʼmirlovchisi
Ayshaxon Kochkarova — Namangan viloyati tugʻruqxonasi boʻlim mudiri
Nikolay Kucherskiy — Oʻzbekiston Respublikasi Qizilqum nodir metallar va oltin davlat konserni raisi
Ibrohim Fayzullayev — Denov tumanidagi S. Rahimov nomli jamoa xoʻjaligi boshqaruvi raisi

1997-yil
 Manzura Madalieva — Qoʻqon shahridagi 10-oʻrta maktab matematika oʻqituvchisi
 Onesiya Saitova — Qoraqalpogʻiston Respublikasi 1-tugʻruqxonasining ginekologiya boʻlimi mudiri
 Xolxoʻja Umarov — „Toshkentuyjoyinvestqurilish“ korporatsiyasi „Toshmaxsuspardozqurilish“ aksiyadorlik jamiyati 42-qurilish boshqarmasi suvoqchilar brigadasi boshligʻi
Masharip Quvapov — Bogʻot tumanidagi „Bogʻot“ jamoa xoʻjaligi boshqaruvi raisi

1998-yil
 Parda Ziyatov — Jizzax tumani, Xamroqul Nosirov nomli jamoa xoʻjaligi paxtachilik brigadasi boshligʻi
 Qobiljon Obidov — Andijon viloyati hokimi
 Abdulla Oripov — Oʻzbekiston xalq shoiri, respublika Yozuvchilar uyushmasi raisi
 Jonsaid Turdiev — Olmaliq togʻ-metallurgiya kombinati „Qolmaqir“ koni ekskavator mashinisti
 Anvar Qurbonov — „Sirdaryojamqurilish“ga qarashli 49-koʻchma mexanizatsiyalashgan kolonnaning brigada boshligʻi, Sirdaryo viloyati

1999-yil

 Doʻstmurod Abdullayev — Paxtachi tumani R. Maxmanov nomli shirkat xoʻjaligi brigada boshligʻi
 Abduvali Abdurahimov — Chortoq tumani „Oʻzbekiston mustaqilligining 5 yilligi“ nomli shirkat xoʻjaligi brigada boshligʻi
 Otaxon Alamatov — Marhamat tumani U. Qoraboev nomli jamoa xoʻjaligi brigada boshligʻi
 Gʻaybullo Rahmonov — Kasbi tumani Sh. Rashidov nomli shirkat xoʻjaligi ijarachisi 
 Erkin Vohidov — Oʻzbekiston xalq shoiri
 Mavluda Ismatova — Oʻzbekiston Respublikasi xalq oʻqituvchisi, Yunusobod tumani 273-oʻrta maktab direktori
 Martiya Rahmatova — „Buxoroteks“ hissadorlik jamiyati 1-yigiruv-toʻquv fabrikasining yigiruvchisi
 Said Ahmad — Oʻzbekiston xalq yozuvchisi
 Ulugbek Umarov — Fargʻona avtomobil yoʻllaridan muntazam foydalanish boshqarmasining avtoskreper haydovchisi

2000-yil
 Hazrat Obloqulov — Gʻijduvon tumani S. Ayniy nomli shirkat xoʻjaligi bosh pudratchisi
 Bekturdi Djumaniyazov — Xiva tumani „Oʻzbekiston“ shirkat xoʻjaligi bosh pudratchisi
 Yursinboy Joʻraev — Oltiariq tumani B. Otaqulov nomli shirkat xoʻjaligi bosh pudratchisi

2001-yil

Rahmon Muhammadiyev — Viloyat koʻz kasalliklari shifoxonasi bosh vrachi
 Qobul Moʻminov — Muborak gazni qayta ishlash zavodi temirchisi
 Vera Pak — Xiva shahridagi 20-"Mehribonlik uyi" direktori
 Tojiboy Rizayev — Parkent tumani „Zarkent“ shirkat xoʻjaligi boshqaruvi raisi
 Allaniyoz Uteniyozov — Nukus tumani „Saxovat“ fermer xoʻjaligi boshligʻi

2002-yil
 Dilbar Akramova — Oʻzbekiston „Mehr-shafqat va salomatlik“ jamgʻarmasining Namangan viloyati boʻlimi boshqaruvi raisi
 Islom Bobojonov — Xorazm viloyati hokimi
 Marat Zokirov — Jizzax Davlat pedagogika instituti qoshidagi iqtidorli bolalar litseyi direktori
 Azim Latipov — Buxoro viloyati Shofirkon tumanidagi „Buxoro“ shirkat xoʻjaligi raisi
 Murodulla Saidov — Qashqadaryo viloyati Usmon Yusupov tumanidagi Jeynov shirkat xoʻjaligi raisi
 Ozod Sharafiddinov — „Jahon adabiyoti“ jurnali bosh muharriri, adabiyotshunos

2003-yil
 Abdurahmon Abdurazzoqov — „Oʻzbekiston metallurgiya kombinati“ aksiyadorlik ishlab chiqarish birlashmasi poʻlat eritish sexining operatori
 Zakir Muxamedjanov (Zikir Muhamadjanov) — Oʻzbek Milliy akademik drama teatri aktyori
 Axmat Narzulloyev — Surxondaryo viloyati Denov tumanidagi „Lochin“ fermer xoʻjaligi raisi
 Serikbay Sagatov — Navoiy viloyati Tomdi tumanidagi „Birlik“ shirkat xoʻjaligi bosh choʻponi
 Avaz Ergashev — Samarqand viloyati Jomboy tumanidagi X.Nizamatov nomli shirkat xoʻjaligi raisi
 Toʻlepbergen Qayipbergenov — Qoraqalpogʻiston Respublikasi Yozuvchilar uyushmasining raisi

2004-yil

 Tolkin Ibragimov — „Oʻzbekiston temir yoʻllari“ davlat aksiyadorlik kompaniyasining „Oʻzbekiston“ lokomotiv deposi teplovoz mashinisti
 Anor Mahmudova — Gurlan tumanidagi Ibn Sino nomli 5-maktab direktori
 Abduraim Homidov — Toʻraqoʻrgʻon tumanidagi „Oʻzbekiston“ shirkat xoʻjaligining pudratchisi
 Ibrahim Yusupov — Oʻzbekiston xalq shoiri

2005-yil
 Agiʻtay Adilov — Taxtakoʻpir tumanidagi „Taxtakoʻpir“ shirkat xoʻjaligi boshqaruvi raisi
 Botir Temirov — Fargʻona neftni qayta ishlash zavodi 1-texnologik sexining mexanigi

2006-yil
 Abdugʻani Abdullayev — Respublika „Usto“ ijodiy uyushmasining Qoʻqon badiiy ishlab chiqarish korxonasi yogʻoch-oʻymakor ustasi
 Malika Abdullaxoʻjayeva — Respublika patologik anatomiya markazi direktori, akademik
 Bahodir Ilyasov — „Oʻzbekiston temir yoʻllari“ davlat aksiyadorlik kompaniyasining 214-mashinalashgan temir yoʻl stansiyasining yoʻl sozlovchisi
 Same Samatov — Guliston davlat universiteti qoshidagi akademik litsey direktori
 Gulmat Haytmetov — Gurlan tumanidagi „Xaytimmat ota“ fermer xoʻjaligi boshligʻi

2007-yil
 Hamza Mahkamov — „Oʻzbekiston temir yoʻllari“ davlat aksiyadorlik kompaniyasining 166-yoʻl mashina stansiyasi temir yoʻl qurish mexanizmi mashinisti
 Toir Dadaxonov — „12-trest“ ochiq aksiyadorlik jamiyatining 50-qurilish boshqarmasi montajchi-payvandchilar brigadasi boshligʻi
 Xalchaxon Mirzayeva — Toʻraqoʻrgʻon tumanidagi „Xaticha aya“ fermer xoʻjaligi boshligʻi
 Saydali Raxmanov — Olmaliq togʻ-metallurgiya kombinati ochiq aksiyadorlik jamiyati „Qolmaqir“ konining ekskavator mashinisti
 Zarxoʻja Saidazimov — „Oʻzbekiston havo yoʻllari“ milliy aviakompaniyasi „Boing“ uchuvchilar otryadining uchuvchi-yoʻriqchisi

2008-yil
 Isaxan Baxromov — Angor tumanidagi „Saidnosirxon“ fermer xoʻjaligi boshligʻi
 Farxat Soyibov — Navoiy kon-metallurgiya kombinati Markaziy kon boshqarmasi 2-Gidrometallurgiya zavodining sex boshligʻi
 Siyosatxon Abdullaeva — Oltinkoʻl tumanidagi „Oltinkoʻl vodiy gulshani“ fermer xoʻjaligi boshligʻi
 Egambergan Karimov — Urganch avtomobil va yoʻllar kasb-hunar kolleji direktori
 Gayratdin Xojaniyazov — Oʻzbekiston Respublikasi Fanlar Akademiyasi Qoraqalpogʻiston boʻlimi tarix, arxeologiya va etnografiya institutining arxeologiya boʻlimi mudiri

2009-yil
 Komil Ibrogimov — „Navoiy issiqlik elektr stansiyasi“ ochiq aksiyadorlik jamiyatining ishlab chiqarish texnika boʻlimi smena boshligʻi
 Toʻra Narziev — „Amu-Buxorokanalqurilish“ aksiyadorlik jamiyatiga qarashli 4-koʻchma mexanizatsiyalashgan jamlanma ekskavatorchisi
 Alim Tuychiev — „Oʻzbekiston metallurgiya kombinati“ aksiyadorlik ishlab chiqarish birlashmasining elektrda poʻlat eritish sexi erituvchisi

2010-yil
 Yusup Ziyayev — „Oʻzbekiston temir yoʻllari“ davlat aksiyadorlik temir yoʻl kompaniyasining 166-yoʻl mashina stansiyasi temir yoʻl qurish mexanizmi mashinisti
 Kamolidin Gʻopirov — Shahrixon tumanidagi 53-maktab internati direktori
 Patila Ergasheva — Buvayda tumanidagi „Patilaxon“ fermer xoʻjaligi boshligʻi

2011-yil
 Sarsenbay Seytnazarov — Taxtakoʻpir tumanidagi „Tayimbet“ fermer xoʻjaligi boshligʻi
 Aleksandr Farmanov — „Olmaliq kon-metallurgiya kombinati“ ochiq aksiyadorlik jamiyati boshqaruvining raisi — bosh direktori
 Xasanboy Qosimov — „GM Oʻzbekiston“ aksiyadorlik jamiyatining ishlab chiqarish texnologiyasi boʻlimi bosh texnologi

2012-yil
 Sodiqjon Turdiev — Asaka tumani „Asaka jilosi“ fermer xoʻjaligi boshligʻi
 Xalidjan Kamilov — Toshkent vrachlar malakasini oshirish institutining oftalmologiya kafedrasi professori
 Mirzaxmat Shaimov — „Sirdaryo issiqlik elektr stansiyasi“ ochiq aksiyadorlik jamiyati bosh muhandisi

2013-yil
 Turgun Azlarov — Shayxontohur tumanidagi 40-umumiy oʻrta taʼlim maktabi matematika va informatika fanlari oʻqituvchisi
 Ochilboy Ramatov — „Oʻzbekiston temir yoʻllari“ davlat-aksiyadorlik kompaniyasi boshqaruvi raisi
 Anorboy Eshmatov — Paxtakor tumanidagi „Anvar“ fermer xoʻjaligi boshligʻi

2014-yil
 Abdimurat Bazarov — Qamashi tumanidagi „Bozor oʻgʻli Abdi“ fermer xoʻjaligi boshligʻi
 Shukurjon Mamatkulov — Oltinkoʻl iqtisodiyot kolleji direktori
 Zayniddin Nizamxodjaev — Akademik V. Vohidov nomidagi Respublika ixtisoslashtirilgan jarrohlik markazi boʻlim mudiri

2015-yil
 Suyima Gʻaniyeva — Toshkent davlat sharqshunoslik institutining „Mumtoz filologiya“ kafedrasi professori
 Quvondiq Sanaqulov — „Navoiy kon-metallurgiya kombinati“ davlat korxonasi bosh direktori
 Tavakkal Topvoldiyev — „Nuroniy“ jamgʻarmasining Andijon viloyati boʻlimi raisi
 Avaz Hosilov — Kattaqoʻrgʻon tumanidagi „Hosil“ fermer xoʻjaligi boshligʻi

2016-yil
 Kurbanov Ravshanbek Davletovich — „Respublika ixtisoslashtirilgan kardiologiya markazi“ aksiyadorlik jamiyati direktori
 Rajabov Sharipboy — Bogʻot tumanidagi „Bogʻot“ fermer xoʻjaligi boshligʻi, Xorazm viloyati
 Ummatov Erkin Raxmanovich — „Oʻzbekiston temir yoʻllari“ aksiyadorlik jamiyatining kapital qurilish direksiyasi boshligʻining oʻrinbosari — „Angren — Pop“ elektrlashtirilgan temir yoʻl qurilishi boshligʻi
 Sharapova Muxabbat Arapovna — Qarshi shahridagi 2-ixtisoslashtirilgan umumiy oʻrta taʼlim maktab-internatining matematika fani oʻqituvchisi, Qashqadaryo viloyati

2017-yil

2018-yil

2019-yil 
 Yerniyazov Musa Tajetdinovich — Qoraqalpogʻiston Respublikasi Joʻqorgʻi Kengesining Raisi
 Murotova Lola Neʼmatovna — Fargʻona viloyati Oltiariq tumani „Nurli obod“ fermer xoʻjaligi boshligʻi
 Normuradov Xasan Norbekovich — „Nuroniy“ jamgʻarmasining Samarqand viloyati boʻlimi raisi

2020-yil

2021-yil 
 Ahmedov Muhammad Ismatovich — Buxoro viloyati „Madaniyat Muhammad Ismat“ fermer xoʻjaligi rahbari;
 Ayupov Shavkat Abdullayevich — Oʻzbekiston Fanlar Akademiyasining Matematika instituti direktori;
 Ibrohim Gʻafurov — Yozuvchilar uyushmasi aʼzosi;
 Yoʻlchiyeva Munojotxon Abduvaliyevna — Oʻzbekiston davlat konservatoriyasi kafedra mudiri.

Manbalar 

Oʻzbekiston: Unvonlar